News Update: สี จิ้นผิง อวยพรประชาชน ย้ำ “แสงสว่างรออยู่ข้างหน้า” แม้กังวลโควิดระบาดในชนบท - FINNOMENA
‘สี จิ้นผิง’ ผู้นำสูงสุดของจีนกล่าวย้ำว่า แสงสว่างรออยู่ข้างหน้า แม้จะแสดงความกังวลเรื่องการระบาดของโควิดในพื้นที่ชนบทที่บริการสาธารณสุขย่ำแย่ในประเทศก็ตาม
19 ม.ค. 2566

‘สี จิ้นผิง’ ผู้นำสูงสุดของจีนกล่าวย้ำว่า แสงสว่างรออยู่ข้างหน้า แม้จะแสดงความกังวลเรื่องการระบาดของโควิดในพื้นที่ชนบทที่บริการสาธารณสุขย่ำแย่ในประเทศก็ตาม
VOA Thai รายงานว่า ประธานาธิบดีสี จิ้นผิง ของจีน กล่าวอวยพรประชาชนในช่วงเทศกาลตรุษจีนว่า “การป้องกันและควบคุมโควิดของจีนยังอยู่ในช่วงเวลาที่ตึงเครียดอยู่ แต่แสงสว่างอยู่ข้างหน้าแล้ว ความพยายามที่ไม่ลดละจะนำไปสู่ชัยชนะ”
ตลอด 3 ปีที่ผ่านมา ปธน.สี จิ้นผิง ผลักดันนโยบายโควิดเป็นศูนย์ที่ควบคุมการระบาดของโควิดในจีนอย่างเข้มงวด และเพิ่งประกาศยกเลิกมาตรการอย่างรวดเร็วเมื่อต้นเดือน ธ.ค. ที่ผ่านมาหลังการประท้วงทั่วประเทศ การยกเลิกอย่างกะทันหันส่งผลให้อดติดเชื้อและเสียชีวิตในประเทศพุ่งสูงในช่วงที่ผ่านมา
ปธน.สี แสดงความกังวลเกี่ยวกับการระบาดของโควิดในพื้นที่ชนบท ที่ระบบสาธารณสุขไม่ดีเท่าในเมืองใหญ่ และการป้องกันการระบาดเป็นเรื่องยากลำบาก โดยกลุ่มผู้สูงอายุเป็นประชากรกลุ่มเสี่ยงมากที่สุดในตอนนี้
ขณะที่สำนักงานตรวจคนเข้าเมืองของทางการจีน ระบุว่า ตั้งแต่จีนเปิดพรมแดนเมื่อ 8 ม.ค.ที่ผ่านมา ประชาชนจีนราว 500,000 คนจะเดินทางเข้าออกจีนทุกวัน และคาดว่าจะเพิ่มเป็น 600,000 คนต่อวันเมื่อเทศกาลตรุษจีนเริ่มต้นอย่างเป็นทางการในวันเสาร์นี้
อ้างอิง: https://www.voathai.com/a/china-s-xi-frets-about-covid-in-rural-areas-sees-light-ahead-/6924036.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
สี จิ้นผิง
โควิดจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA